ژنێک بەسەر منارەوە

ژنێک بەسەر منارەوە ڕۆمانێکی کوردییە لە نووسینی شێرزاد حەسەن، بیرۆکەی ئەم ڕۆمانە لە ڕووخاندنی منارەی چۆلییەوە سەرچاوەی گرتووە و نووسینەکەیشی پێنج ساڵی خایاندووە (٢٠٠٥–٢٠١٠).

 چیرۆک 
شادی قارەمانی ڕۆمانەکە، لەلایەن بەھرامی خاڵۆزایەوە پەردەی کچێنی لە دەست دەدات، داوی ئەوە بەھرام لە ڕێی قاچاغەوە ڕوو دەکاتە ھەندەران و بێ باس و ھەواڵ دەبێت و شادیش بە ناچاری لەگەڵ کۆنەپێشمەرگەیەکی شۆڕش ژیانی ھاوسەرگیری پێک دێنێت تاوەکوو نھێنییەکەی بپارێزێت. دوای چەند ساڵ ئاسەواری ژەھرخواردێکی کۆن، ھۆمەری مێردی دەکوژێت و ڕۆژێک بەھرام دەگەڕێتەوە کوردستان و پێکەوە دەکەونە قسە. شادی لە ھەوڵی پارێزگاری لە منارەی کۆنی شارەکەدایە، کە لە گەڕەکی ئەوان ھەڵکەوتووە و خاوەندەسەڵاتەکان گەرەکیانە بە مەبەستی سازکردنی مۆڵ و بینای بڵند لە جێگاکەی، خاپووری بکەن.

 کەسایەتییەکان 
 شادی
 بەھرام
 ھۆمەر

 تایبەتمەندییەکان 
ژنێک بەسەر منارەوە لە ڕێگەی بەسەرھاتی شادییەوە دۆخی ژنانی کۆمەڵگا شی دەکاتەوە. ژنێک کە سەرەڕای چەرمەسەریی زۆر خەریکە بەرگری لە ڕووخانی منارەیەک دەکات؛ ئەم منارەیە ھێمایەکە بۆ شکۆمەندی و خۆشەویستی کە لەلایەن حکوومەتێکی کوردەوە بڕیاری ڕووخانی دەدرێت و ئەوە وەک گازندەیەکە بۆ دەسەڵاتی چەندین ساڵەی کوردی؛ ئەم ڕۆمانە لێکدانەوەیەکی دیکەشی بۆ دەکرێت کە شادی نوێنەری ژنی کورد نا، بەڵکوو نوێنەری تاکی کوردە کە لەلایەن بەھرام و ھۆمەرەوە (کە ناوێکی عەرەبی و فارسین) زولمی لێ دەکرێت.

 ڕەخنەکان 
 شێوەنووسینێکی دووپاتەکراو و دیتراو لە باقی ڕۆمانەکانی نووسەر
 سادە و ھەژاربوونی دەقەکە
 ڕستە و بەندی بێمانا و ناڕێک
 بێڕێزی بە ئاستی تێگەیشتنی خوێنەر
 درووشمدان
 لەبەرچاونەگرتنی ئەمانەتی ئەدەبی
 کۆتایییەکی ئاڵۆز
 گێڕانەوەی زۆر
 کەمیی وتووێژ
 دووبارەبوونەوەی ناوەرۆکی ڕۆمانەکە لەناو خۆیدا
 نووسین لە زمانی  کە زیاتر لە شیعردا بەکار دەبردرێت

 چاپەکان 
 ناوەندی ڕەنج
 چاپەمەنیی مانگ
 ناوەندی غەزەلنووس
 ماڵی وەفایی (کۆڕۆمان)

 کورتە 

 سەرچاوەکان 

پۆل:ڕۆمانە کوردییەکان
پۆل:کتێبە کوردییەکان
پۆل:ڕۆمانەکان
پۆل:کتێبەکانی شێرزاد حەسەن